นิกเกอิปิดเช้าร่วง 191.47 จุด วิตกศก.จีนชะลอตัว
นิกเกอิปิดเช้าร่วง 191.47 จุด วิตกศก.จีนชะลอตัว
28 ก.ค. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าร่วงลง 191.47 จุด หรือ 0.94% แตะที่ 20,158.63 จุดเนื่องจากนักลงทุนวิตกกังวลเกี่ยวกับการชะลอตัวของเศรษฐกิจจีน หลังจากดัชนีเซี่ยงไฮ้คอมโพสิตตลาดหุ้นจีนร่วงลงอย่างหนัก
ตลาดหุ้นโตเกียวปรับตัวลงตั้งแต่ตลาดเปิดทำการ ก่อนที่จะแกว่งตัวในกรอบแคบๆในช่วงเช้านี้ ขณะที่นักลงทุนรอดูทิศทางตลาดหุ้นจีนในระหว่างวัน
นักลงทุนจับตาดูการประชุมนโยบายการเงินระยะเวลา 2 วันของธนาคารกลางสหรัฐ (เฟด) ซึ่งจะเสร็จสิ้นในวันพรุ่งนี้ เพื่อประเมินสัญญาณว่าเฟดจะปรับขึ้นอัตราดอกเบี้ยเมื่อใด
หุ้นกลุ่มโลหะและกลุ่มสินค้าโภคภัณฑ์ประเภทอื่นๆร่วงลงถ้วนหน้า เนื่องจากความวิตกกังวลที่ว่าอุปสงค์ในประเทศจีนจะซบเซาลง โดยหุ้นซูมิโตโม เมทัล ไมนิ่ง ร่วงลง 2.2% และหุ้นมิตซุย ไมนิ่ง แอนด์ สเมลท์ติ้ง ดิ่งลง 2%